MEGA พุ่งแรง 12% ขานรับไตรมาส 1 กวาดกำไร 614 ลบ. ยอดขายโตแกร่ง
MEGA พุ่งแรง 12% ขานรับไตรมาส 1/65 กวาดกำไร 614 ลบ. ทำนิวไฮต่อเนื่อง อานิสงส์ยอดขายโตแกร่ง ฟากโบรกรอปรับประมาณการปี 65 ดีขึ้นอีก!
 MEGA พุ่งแรง 12% ขานรับไตรมาส 1/65 กวาดกำไร 614 ลบ. ทำนิวไฮต่อเนื่อง อานิสงส์ยอดขายโตแกร่ง ฟากโบรกรอปรับประมาณการปี 65 ดีขึ้นอีก!
17 พ.ค. 2565

ผู้สื่อข่าวรายงานว่า วันนี้ (17 พ.ค. 2565) ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 10:42 น. อยู่ที่ระดับ 54.50 บาท บวกไป 6.00 บาท หรือขึ้นไป 12.37% โดยทำจุดสูงสุดที่ 55.25 บาท และทำจุดต่ำสุด 52.00 บาท ด้วยมูลค่าการซื้อขาย 461.90 ล้านบาท

สำหรับผลการดำเนินงานไตรมาส 1 ปี 2565 กำไรสุทธิไตรมาส 1 ปี 2565 เป็น 614 ล้านบาท เพิ่มขึ้นถึง 84% จากงวดเดียวกันของปีก่อนมีกำไรสุทธิ 334 ล้านบาท และ 23.7% จากไตรมาสก่อนหน้า ถือว่าเป็นอีกหนึ่งไตรมาสที่ทำกำไรได้สูงสุดอีกครั้ง
โดยแรงผลักดันที่ทำให้กำไรออกมาดีมาก คือยอดขายที่แข็งแกร่ง จากธุรกิจในตัวสินค้า Mega We Care และอัตรากำไรขั้นต้นที่ทำได้สูงขึ้น
บล.ดีบีเอส วิคเคอร์ส ระบุว่า MEGA ถือเป็นหลักทรัพย์ที่มีความยืดหยุ่นดี (Resilient position) อีกทั้งเห็นว่ามีโอกาสที่จะปรับประมาณการปี 2565 ให้ดียิ่งขึ้นไปอีกได้